UBICA KENEDIJA, CIA I JUGOSLAVIJA: Evo zašte Harvi Li Osvald nije voleo viceve o Crnogorcima! | Serbiantimes.info\nUBICA KENEDIJA, CIA I JUGOSLAVIJA: Evo zašte Harvi Li Osvald nije voleo viceve o Crnogorcima!\nDžordž de Morenšild, blizak prijatelj Lija Osvalda, proveo je nekoliko meseci u Jugoslaviji kao „geolog“. Svedočenje pred Vorenovom komisijom potvrda je čudnih odnosa među igračima svetske politike\nDžejnino lice bilo je preplavljeno srećom. Nije volela javne plaže, baš kao ni njen verenik Džordž. Spretno je veslao od Miločera ka Petrovcu.\nSliku kao iz bajke upotpunilo je gotovo skriveno staro utvrđenje (mislim da je iz rimskog doba), i obris nekog lika koji na njemu nehajno stoji. Odjednom, začuli su se pucnji. Shvatila je u trenu da su ispred aktivnog vojnog objekta.\nIncident se zbio u leto 1957. i o njemu smo saznali zahvaljujući dokumentima objavljenim tokom istrage ubistva američkog predsednika Džona Kenedija. Glavni junaci opisanog incidenta, Džejn i Džordž de Morenšild bili su bliski prijatelji Lija Harvija Osvalda, čoveka za koga se veruje da je bio atentator. Ono što je za nas zanimljivo jeste podatak da je De Morenšild neposredno pre ubistva nekoliko godina proveo u Jugoslaviji na misterioznim poslovima. U memoarima je napisao: „Ne mogu da kažem kako nikada nisam radio za CIA. Ne mogu to da dokažem. Ali ne mogu da dokažen ni da sam radio za njih“.\nŠPIJUN ZA SVE\nTeško je reći ko je zaista bio Džordž de Morenšild. Rus, Belorus, Poljak, polu-Nemac iz Estonije, Šveđanin, Grk katolik, Amerikanac (i ostalo po potrebi), kojem se nije znao ni tačan datum rođenja u carskoj Rusiji. Džordž je bio neko poseban – i u Jugoslaviji sigurno nije boravio kao turista.\nU Americi je optuživan da je za vreme Drugog svetskog rata radio za Nemce, dok je on tvrdio da je imao veze sa pokretom otpora u Poljskoj i Francuskoj. Bio je blizak FBI i američkoj obaveštajnoj agenciji, Francuzi su ga malo uzeli pod svoje, voleo je da se druži s Rusima…\nObilazio je svet kao svoje dvorište, uvek se nalazio „tamo gde treba“. I s kim treba. Promenio je nekoliko žena, ali je prijatelje, kako je govorio, čuvao kao malo vode na dlanu. Navodni saradnik svih mogućih i nemogućih službi, pošto je prebegao u Ameriku, držao je na kolenima malu Žaklinu Buvije, buduću suprugu Džona Kenedija! Sa njenim roditeljima bio je više nego blizak, a popularna Džeki ga nije zaboravila ni kad je postala prva dama. I sa samim Kenedijem je drugovao, često su se viđali…\nIako je tvrdio da su mu ruski komunisti oterali u logor ili pobili pola familije, nije prezao od prijateljevanja s njima. Gregorije, kako su ga oni zvali, hvalio se da ne zaboravlja njihove rođendane. Posebno je voleo da ugodi detetu Marine, supruge Lija Harvija Osvalda („On nije bio komunista, već marksista“).\nU kontakt s najpoznatijim atentatorom na planeti, koji mu je bio više od drugara (pronalazio mu je posao, stanove), stupio je na preporuku nadležnih iz CIA. Baš kao što je na Karibima vreme provodio sa Aristotelom Onazisom, drugim Žaklininim suprugom.\nNe treba smetnuti s uma ni drugovanje i zajednički biznis sa Muhamedom al Fajedom, ocem ljubavnika princeze Dajane, za koga je tvrdio da je ubijen u nameštenoj automobilskoj nesreći sa ženom njegovih snova.\nNeke knjige kažu da je “Георгий Сергеевич Мореншильд” odnosno Jerzy Sergius von Mohrenschildt, kasnije George Sergius de Mohrenschildt (nemačko fon je promenjeno u podobnije, savezničko, francusko de) rođen 17. aprila 1911, u Moziru, u Gomeljskoj oblasti, nekadašnjem delu ogromnog Ruskog carstva, danas Belorusije. Druge pak tvrde da je svetlost dana ugledao 1914, posle brata Dimitrija. Otac Sergej Aleksandrovič „obeležen“ je mešavinom nemačkog, švedskog i ruskog porekla, a majka Aleksandra imala je poljske, ruske i mađarske krvi. To je svakako doprinelo da Georgije odlično savlada ruski, nemački i poljski jezik, s lakoćom kasnije i francuski, španski, engleski. Legenda kaže da je znao i togo odnosno jezik Togolenda, nemačkog protektorata u zapadnoj Africi. Tamo je, naime, „imao nekog posla 1958“, dok nije „shvatio“ da je zanimljivije na Kubi, u Meksiku, Gani, Nigeriji, Francuskoj… I u Jugoslaviji, naravno.\nU Ameriku je emigrirao 1938. godine. Verovao je da će se u startu tamo dobro snaći, ali čim je dospeo u obećanu zemlju, engleska obaveštajna služba je javila domaćinima da Georgije, sada već Jirži, uveliko održava kontakte s nemačkim kolegama. FBI ga je pratio dve godine i utvrdio da rado viđa i francuske špijune.\nZaključili su da je najpametnije da ga privedu svom zvanju i znanju. Tako je od Jiržija stvoren Džordž. Jugoslovenska tajna služba je o njegovom bratu Dimitriju znala gotovo sve, ali Džordža baš i nije bilo lako pročitati. Naša tajna služba je pretpostavljala ko dolazi, a američka je znala zašto ga šalje.\nJugoslovenske vlasti su ga optužile da se bavi izradom preciznih planova vojnih utvrđenja. Otuda i iskazana strast za veslanjem na potezu Miločer – Petrovac. Po povratku u Ameriku, nekoliko dana proveo je u tajnoj službi, koja je htela da sazna da li je s domaćinima razgovarao o politici, eventualno se zbližio s neprijateljem.\nPriča o njegovom dolasku bila je vrlo jednostavno upakovana.\nMeđunarodna uprava za saradnju (ICA) potpisala je sa jugoslovenskom vladom ugovor koji je podrazumevao da neko iz Amerike dođe u Zagreb i poradi malo sa ovdašnjim kolegama, rudarima i naftašima. Bio je to Džordž, koji je od ekonomiste avanzovao u geologa.\n„Ništa tu nije bilo čudno“, svedočio je posle. Njegov ujak Ferdinand imao je svojevremeno naftnu kompaniju u Bakuu, otuda i njegovo interesovanje za naftu. Jugoslovenska tajna služba mu je poverovala taman toliko koliko i u tvrdnju da nikako nije došao da uprlja ruke.\n„Džordž Mičel iz ICA predložio mi je da kao ekspert za naftu odem u Jugoslaviju, ispitam kako bi mogla da što bolje koristi resurse, utvrdim možemo li da sarađujemo. Titova vlada je prihvatila da plaća moje troškove, a ICA je izdvajala za platu. Ugovor je podrazumevao boravak od nekih 8-9 meseci. Stigao sam u Zagreb u februaru 1957, vratio se u oktobru. Izveštaje sam pisao u triplikatu: agenciji koja me je poslala, jugo-vladi i maršalovom ministarstvu rudarstva“.\nUsput je odrađivao šta je odrađivao. Može biti da je Džejn znala za to, ali ne mora da znači. Nije sve vreme bila sa verenikom, došla je da ga obiđe u vreme godišnjeg odmora.\nSve se završilo na sitnim diplomatskim čarkama. Jugoslovenska tajna služba je htela da stavi do znanja Amerikancima kako zna zašto su poslali De Morenšilda. S druge strane, u SAD-u su, navodno, sumnjali da su ga komunisti obrlatili. Priznao je da je na njega navaljivao jedan Slovenac, neuspešno, tvrdio da se nijedan geolog ovde ne bavi politikom. „Najviše vole da dobro pojedu i popiju“, ponavljao je, što je, između nerečenog, vrlo proverljivo i sasvim odgovara istini. On ih je kao, samo usput, ubeđivao da nisu slobodni, oni njega da jesu. Posle su zajedno radili u arapskim zemljama.\nVIC SA CRNOGORCIMA\nMorenšildova jugoslovenska saga verovatno bi bila polako zaboravljena da se nije desilo ubistvo u Dalasu. U vreme kada je stradao Kenedi, on se nalazio na Haitiju. Na to karipsko ostrvo otputovao je 24 sata pre atentata. Kada je čuo da je predsednika ubio neki Li, navodno je odmah rekao kako je to svakako bio njegov prijatelj Osvald. Samo nekoliko nedelja ranije slikao ga je u svom dvorištu kako drži novine i pušku. Snimak je dostavio Vorenovoj komisiji koja je istraživala ubistvo američkog predsednika.\nNjegovo svedočenje bilo je najduže od svih – jedino je Osvaldova supruga Marina bila duže ispitivana. Oslobođen je svake sumnje u umešanost u taj tragičan događaj. Sve što se dešavalo s njim, agentima CIA i Osvaldom označeno je samo kao „splet okolnosti“.\nDžordž se, uprkos svemu, nije predavao. Kada je njegov prijatelj Džord Buš, budući predsednik SAD, postao šef CIA, poslao mu je pismo.\n„Učinite nešto, uklonite mrežu ispletenu oko nas. Moja supruga i ja okruženi smo nekakvim osvetnicima. Prisluškuje mi se telefon, svugde nas prati FBI. Dovedeni smo do ludila. Možda sam se nespretno izrazio kad sam rekao da sumnjam da je Li ubio Kenedija. Vi to najbolje znate. Ovo je moj poslednji zahtev za pomoć, više vam neću smetati“.\nBuš mu je svojeručno odgovorio da su njegovi strahovi neopravdani. Ipak, pola godine kasnije De Morenšild je bio mrtav. Zvanična verzija kaže da je posle susreta s novinarem Edvardom Džejom Epštajnom, u seocetu Manalapan na Floridi, sebi oduzeo život. Nađen je mrtav u spavaćoj sobi 29. marta 1977. Nije bilo oproštajnog pisma i niko nije čuo pucanj. Istraga je potvrdila da je Džordž u nekoliko navrata pretio da će se ubiti. Međutim, mnogi se pitaju da li je to mogao da učini s obzirom na to kakav je bio, pogotovu što je kraj njega nađena sačmarica sa cevi dugačkom 75 cm. Malo nezgodna dužina da čovek dohvati oroz i spraši sebi metak u čelo!\nIza njega su ostali neobjavljeni memoari, a u njima jedan zanimljiv detalj. U trenutku kada je Li Osvald bio depresivan, Džordž je odlučio da mu ispriča vic koji je čuo u Jugoslaviji:\nNeobrazovani crnogorski komunista dolazi u Beograd gde prvi put na raskrsnici vidi semafor. „Druže“, upita prolaznika, „čemu služe ova svetla?“.\nProlaznik mu reče: „Kada je crveno svetlo, tada komunisti prelaze ulicu. Kada je žuto, prelaze simpatizeri komunista. A kada je zeleno, ulicu prelaze svi ostali“. I tako, kad crnogorski komunista krene da prelazi ulicu na crveno, udariše ga kola. Policajac mu oštro podvikne: „Kakva si ti to budala?“. Crnogorski komunista reče: „Ja jesam član komunističke partije, ali su me na to naterali!“.\nDžordž de Morenšild je primetio da Liju Osvaldu taj vic nije bio smešan.\nPiše: Branka Mitrović (Tekst je prvobitno objavljen u srpskom izdanju magazina Newsweek)\nRelated Topics:JugoslavijaCIADžon KenediHarvi Li OsvaldDžordž de MorenšildCrnogorci u Beogradu\nŽELELI SU UJEDINJENJE, DOBILI SU SMRT: Apis i srpsko tajno društvo oficira ‘Crna ruka’! (FOTO)


Selaković: U Hrvatskoj brutalna kampanja protiv Vučića – Studio B\nSelaković: U Hrvatskoj brutalna kampanja protiv Vučića tanjug\nObjavljeno: 25.05.2022. 18:49 Izmenjeno: 26.05.2022. 11:37\nŠef srpske diplomatije Nikola Selaković izjavio je da je u Hrvatskoj u toku otvorena i brutalna politička i medijska kampanja protiv predsednika Srbije Aleksandra Vučića zbog toga što je zauzeo jedinu moguću poziciju kada je reč o zločinima počinjenim nad pripadnicima srpskog naroda.\n““U odnosu prema nedvosmislenom zločinu kakav je bio napad hrvatske avijacije na srpske civile na Petrovačkoj cesti ne bi smelo da bude srpske ili hrvatske vizure ili bilo kakve političke ostrašćenosti i kalkulisanja, a učinioci moraju da, u ime onoga što bi trebalo da budu i srpske i hrvatske vrednosti, budu procesuirani i kažnjeni ako njihova krivica bude dokazana““, poručio je Selaković, saopšteno je iz Ministarstva spoljnih poslova.\n““Još je ozbiljnija apologija zločina u koju se upustila Hrvatska akademija znanosti i umetnosti nazivajući jedan od najmonstruoznijih i najmasovnijih zločina u Drugom svetskom ratu „jasenovačkim mitom“.\nKada hrvatska politička i kulturno-intelektualna elita negira ili relativizuje zločine koje su manje ili veće grupe pojedinaca počinile u ratovima, postavlja se pitanje kako je moguće naredne generacije građana Hrvatske osposobiti da nove odnose sa Srbijom i njenim građanima grade neopterećeni balastom zločina za koje ne snose nikakvu odgovornost““, dodao je Selaković.\n““Srbija i njen predsednik očigledno ne dele vrednosti sa takvom hrvatskom elitom, i insistiraćemo u nastavku procesa evropskih integracija na tome da nam bude jasno objašnjeno da li negacija zločina jeste evropska vrednost, a ako jeste, jasno ćemo saopštiti da to nije i nikada neće biti naša vrednost““, naglasio je šef srpske diplomatije.\nHrvatski predsednik Zoran Milanović je ranije danas izjavio da je Hrvatska mogla da podigne optužnicu za krivično delo protiv predsednika Srbije Aleksandra Vučića zbog njegovog govora u Glini 1995, ali nije jer je, kako tvrdi, ““postojala politička odluka da se preko nekih stvari pređe““.\n„Srbija to ne bi trebalo da radi ako želi da uđe u Evropsku uniju“, ponovio je Milanović.\nTužilaštvo za ratne zločine Srbije podiglo je prošle nedelje optužnicu protiv četiri visoka oficira Vojske Hrvatske zbog ratnog zločina nad srpskim civilima, jer su u akciji „Oluja“ 7. i 8. avgusta 1995. godine naredili avionsko raketiranje kolone izbeglica na Petrovačkoj cesti, kod Bosanskog Petrovca, kao i u mestu Svodna kod Bosanskog Novog, u Bosni i Hercegovini.


Mirna Radulović i Zoran Stanić u vezi? - Muzika - Region - Vesti - Svet Plus\nMirna Radulović i Zoran Stanić u vezi?\nUčesnici "Prvog glasa Srbije" nedavno su se razišli sa svojim partnerima i navodno započeli romantičnu vezu.\n16:00 14. FEB 2013.\nMirna Radulović i Zoran Stanić započeli su romansu na završnoj žurki "Prvog glasa Srbije", koja je organizovana u jednom beogradskom baru. Kako prenosie domaći mediji, emocije su proradile još u karantinu, međutim, oni su to više nego uspešno krili, iz logičnog razloga, jer su oboje bili u vezi sa svojim tadašnjim partnerima.\n"Veče kada je produkcija pravila žurku, nekoliko dana po završetku šoua, njih dvoje su došli odvojeno. Pošto su znali da ne postoje šanse da budu uslikani, jer je žurka bila zatvorenog tipa, opustili su se. Ali, bilo je ljudi koji su ih, ipak, zapazili u hodniku kako se grle i ljube. Trajalo je to dobrih petnaestak minuta. Vezu još nisu ozvaničili, ali da postoje jake emocije i privlačnost između njih, više je nego jasno. Kriju se za sada, ali verujem da će to izaći iz ilegale", rekao je izvor blizak produkciji "Prvog glasa Srbije".\nmirna radulovicmirna radulovićzoran stanic\nMoje 3 na Eurosongu osvojile prvo ..\n27. maj 2013.. 21:29


Suzana Perović VRATILA VERENIČKI PRSTEN Mikiju Đuričiću?! Evo koliko hiljada evra je vredan!\nStar | sreda 25. septembar 2019. 22:33h\nOdnos Suzane Perović i Mikija Đuričića intrigira domaću javnost iz meseca u mesec, iako je poslednja potvrđena informacija da se nisu videli još otkad ju je razjareni zadrugar udario, zbog čega je uostalom i diskvalifikovan iz "Zadruge 2".\nMeđutim, kako izvor za Star otkriva, Perovićeva je sada rešila da Đuričiću vrati dijamantski prsten vredan 3.000 evra, kojim ju je verio.\nSuzana je navodno odustala od svadbe zbog dece, a Miki nije mogao da veruje kada je čuo šta mu je saopštila.\nSuzana Perović i Miki Đuričić • youtube\n- Kad se malo smirio i prenoćio, Suzana je opet došla. Predložila mu je da prsten prodaju i da novac ulože u renoviranje kuće što si već ranije otpočeli, ali im je ponestalo love. Miki se tada smirio, ali mu je opet krivo jer je shvatio da od ženidbe nema ništa - dodao je izvor i zaključio da je Đuričić već pozvao prijatelja zlatara da mu pomogne oko prodaje.


Milorad Grčić, Foto Tanjug\nPrema njenim rečima, ti ljudi moraju da polože račune jer je reč o nacionalnom i državnom interesu. Oni su, istakla je, obmanjivali državu i govorili kako su spremni za zimu, a sa prvim snegom je došlo do kolapsa.\n- LJudi koji su vodili sistem moraju da se sklone i traže neki drugi posao - rekla je u četvrtak Zorana Mihajlović. - Ministarstvo je podnelo prijave, ne samo za bivšeg direktora EPS, nego i za još neke ljude. Dalje je to na istitucijama. Mislim da će morati da se postave stvari na svoje mesto. Mi smo pomeranjem ovog direktora dali mogućunost EPS da se struka vrati na svoje mesto i nadam se da ćemo uskoro dobiti novog direktora.\nNa pitanje da li je kandidat za to mesto Miroslav Tomašević, aktuelni izvršni direktor za proizvodnju energije, Mihajlovićeva je kazala da je on sjajan inženjer koji je sve vreme bio sa Ministarstvom kada se desio kolaps u decembru.\n- Mnogo nam je pomogao, to je čovek koji ima autoritet inženjera i zna svoj posao - istakla je Zorana Mihajlović. - Sada postoji radna grupa u kojoj su i stručnjaci EPS i fakulteta, koja analizira šta treba da se uradi u narednih šest meseci do godinu dana kako bi se stabilizovao elektroenergetski sistem. Treba otvoriti nova polja za ugalj, povećati proizvodnju jalovine, nabaviti novu opremu i drugo.\nMilorad Grčić ministarstvo energetike krivična prijava EPS


IZ SANKOVIĆA U VELIKI SVET PO SLOBODU – LAGrande – internet novine\nNa 16. jan, 2019.\nDan varoši, 14. januar, Mionica je dočekala kao „Šampion lokalnog razvoja“ u oblasti servisa građana, sa novom halom sportova i drugim značajnim infrastrukturnim objektima izgrađenim u prethodnoj godini.\nMionica se uvek sećala i svojih slavnih predaka, a jednom od njih, ratniku-Soluncu Živojinu Laziću posvetila je monodramu po njegovom ratnom dnevniku.\nPosle 25 godina iščekivanja, Mionica je u prethodnoj godini dobila modernu halu sportova, vrednu 133 miliona dinara. U saradnji sa Kancelarijom za javna ulagaanja, izgradila je deset mostova, sanirala 8 velikih klizišta. Mionica se prva priključila na regionalni vodovod Rovni i uradila 13,5 kilometara vodovodne mreže u 5 bezvodnih sela.\nRekonstruisala je i nekoliko osnovnih škola. Za izvanredne rezultate u radu sa građanima proglašena je „Šampionom lokalnom razvoja“. Građani misle da Mionici fali neka fabrika, da se zaposle mladi. Primećuju da sve ide na bolje, ali mic po mic. Žele da malo više mladi ostaju u Mionici.\n-Danas naša varoš sija novim sjajem. Postali smo mesto u kojem se gradi, mesto koje smanjuje broj nezaposlenih, mesto koje je društveno odgovorno i socijalno osetljivo za sve slojeve društva. Ove godine veliki akcenat dajemo na zapošljavanje. Već krajem meseca nemački partner „Auto kabel“ počinje sa radopm gde će do kraja godine zaposliti preko 150 radnika a u naredne tri godine i do 350, naglasava Boban Jankovic, predsednik opstine Mionica.\nMnogi Mioničani imaju pretke junake koji su nam doneli pobedu iz Velikog rata i sa Solunskog fronta. Jedan od njih je Živojin Lazić, iz mioničkog Sankovića. Njemu je posvećena pozorišna predstava, monodrama „Ratni dnevnik“. Uloga slavnog ratnika pripala je Stefanu Trifunoviću, rođenom Mioničaninu.\n-Predstava je veoma specifična upravo zato što pokušava da osvetli priču iz ugla malog čoveka, dakle običnih redova, vojnika, koji pored herojstva donosi i onu ljudsku priču, ono što mi ne vidimo u onim velikim generalsko herojskim pričama, nego vidimo jedan mali običan život, kako to iz jednog malog sela Sankovica se krene put nekog velikog sveta u vreme, kada je to jedino bilo moguće, kada je rat bio taj koji je ljude pokretao sa svojih kućnih ognjišta, objašnjava Miroslav Trifunović, reditelj predstave.\nMonodramu „Ratni dnevnik Živojina Lazića“ za svoje sugrađane, povodom dana varoši, priredio je sopstvenim snagama Kulturni centar Mionica.


Hitno! Posao Unos podataka Beograd - 140 aktuelnih poslova | Oglasi za posao Jooble\nKragujevac unos podataka\nNovi Sad unos podataka\nSubotica unos podataka\nPožarevac unos podataka\nParaćin unos podataka\nAranđelovac unos podataka\nĆuprija unos podataka\nTopola unos podataka\nInostranstvo unos podataka\nPoslovi unos podataka\nadministrator baza podataka Beograd\nprogramer baza podataka Beograd\nmašinski inženjer Beograd\npomoć u kući Beograd\nPosao Unos podataka Beograd\n1-20 od 140 rezultati\nDobićete imejl na %EMAIL% kada se novi "Unos podataka, Beograd, 0 kilometara" poslovi pojave na sajtu Jooble\nUNIVERZITET U BEOGRADU FILOZOFSKI FAKULTET 11000 Beograd, Čika Ljubina 18-20 Administrator baza podataka na određeno vreme od dve godine USLOVI: visoko obrazovanje na studijama drugog stepena (master akademske studije), najmanje jedna godina radnog iskustva na odgovaraju...\nOpis posla: Unos podataka u određeni program. Slanje e-meilova Broj izvrsilaca: 1 Radno iskustvo: Poželjno. Strucna sprema: SSS Znanje i vestine: Poznavanje slepog kucanja\nPrestižni hotel Square Nine Unosi dozu ekskluzivnosti i prijatnosti na hotelijersko tržište Beograda. Odlikuju nas izvanredna, personalizovana i intuitivna usluga, kao i briga o našim gostima koja prevazilazi njihova očekivanja. Kao deo Leading Hotels of the World, podižemo...\n...administracije • Vođenje arhive flotne dokumentacije • Vođenje i ažuriranje evidencionih lista vozila u flotnom odeljenju • Unos, ažuriranje i kontrola podataka u softverima na nivou flotnog odeljenja Potrebne kvalifikacije: • Studenti i apsolventi (poželjno Saobraćajni...\n...Opis posla: Unos podataka Primanje, raspoređivanje, otpremanje i arhiviranje pošte Fotokopiranje, skeniranje i arhiviranje dokumentacije Zavođenje i odlaganje dokumentacije Sređivanje dokumentacije Rad u smenama, I smena 08h-16h, II smena 14h-22h...\nPomoćni kancelarijski poslovi\n...kancelarijske poslove -kopiranje i skeniranje dokumenata -dezurstvo na [link on klikdoposla.com] obavestavanje putem telefona unos podataka azuriranje baze podataka Svi zainteresovani kandidati svoj CV mogu poslati, ili doneti lično, u prostorije Omladinske...\nAdministrativni radnik ( Batajnicki drum)\n...ADMINISTRATIVNI RADNIK/CA potreban/na brzoj posti na Batajnickom drumu. Opis posla - unos podataka - zaduzivanje i razduzivanje kurira - prateci administrativni poslovi Radno iskustvo Radno iskustvo je neophodno. Potrebno je znanje rada na racunaru i vestina...\n...Opis posla: Obrada, priprema i kontrola dokumentacije za knjigovodstvo Unos podataka u knjigovodstveni program Knjiženje svih poslovnih promena u preduzeću Poznavanje MRS i MRFS Sastavljanje završnih računa Poznavanje poreskih propisa Komunikacija sa...\n..., Vodi evidenciju o plaćanju troškova poslodavca (zakup, telefon, grejanje), Unosi pripremljene podatke u računar, Unosi pripremljene podatke u računar, vrši kontrolu unetih podataka i vrši sortiranje i slaganje podataka, Arhivira dokumentaciju (osim komercijalne...\n...knjigovodstvo i organizovanje dostave dokumentacije Pregled zaduženje, provera konto kartica,provera svih uplata,provera svih faktura Unos podataka o materijalu i robi, razvrstavanje istih po skladistima i izrada kalkulacija Početna plata: ~35.000,00 Radno vreme: ~...\nAdministrativni saradnik (m/ž)\n...aktivnostima, Prima stranke i telefonske pozive, Vrši nabavku kancelarijskog materijala po specifikaciji, Unosi pripremljene podatke u sistem, vrši kontrolu unetih podataka i vrši sortiranje i slaganje podataka, Obavlja poslove korespodencije, Komunikacija sa poslovnim...\nБДЛ СИСТЕМ ДОО\nBDL SISTEM, Beograd Unos izvoda, ulaznih i izlaznih faktura, ostali knjigovodstveni poslovi.\n...znanje rada na računaru i korišćenje interneta Ozbiljne, odgovorne i vredne osobe Komunikativne osobe Opis posla: Primanje i unos porudžbina Dodeljivanje porudžbina dostavljačima i organizovanje istih Postanite deo našeg tima koji čini preko 60 zaposlenih....\n...Hotel Sterling, Pazinska 31, Voždovac Radno mesto: Recepcioner Opis posla: Prijem rezervacija Unos rezervacija Prijem gosta ( check in ) Naplata gostu, izdavanje računa Praćenje gosta tokom boravka u hotelu i izlazak u susret zahtevima Odjava...\n...Kancelarija online za restorane i kafice, unos faktura, izrada dpu lista, sve vrste izvestaja za vlasnike, tabele za placanja i sve vrste tabela po potrebi,podrska oko svih inspekcijskih poslova, pracenje magacina, provere popisa... za dodatne informacije mozete me kontaktirati...\nSpecijalista ljudskih resursa m / ž\nPFB Properties doo\n...ciljeva; sluša i reaguje na odgovarajući način na brige drugih zaposlenih. ~Osigurava poštovanje očekivanog kvaliteta i standarda. ~Unosi i locira informacije vezane za rad korišćenjem kompjutera i/ili određenih sistema. Profil kandidata: ~VI stepen stručne spreme ~Minimum...\n...17 h Dužnosti: ~Prevođenje dokumentacije sa turskog na srpski jezik i obrnuto; ~Rad u MS Office (priprema tabela, sređivanje podataka); ~Podrška pri lakšim administrativnim zadacima (skeniranje, priprema dokumentacije za prevod i sređivanje iste nakon prevoda)....\n...kandidatima na interesovanju i prijavi, zadržavamo diskreciono pravo da kontaktiramo kandidate koji uđu u uži izbor. Dostavljanjem prijave kandidat daje pristanak da kompanija njegove lične podatke obrađuje u postupku selekcije u skladu sa Zakonom o zaštiti podataka o ličnosti....\n...dokumentacije Prosecno poznavanje excel-a Znanje engleskog jezika – osnovni nivo Komunikativna osoba Opis posla: Analiza podataka, izrada predloga za porucivanje, porucivanje Priprema cenovnika za veleprodaju i maloprodaju Vođenje potrebne dokumentacije...


Metbot je bio jedna od najsofisticiranijih operacija digitalnih prevara u istoriji interneta. Ali to nije cijela priča. (ilustrativna fotografija)\nBila je to jedna od najsofisticiranijih operacija digitalnih prevara u istoriji interneta, koja je po nekim računicama odnijela između 10 i 30 miliona dolara tokom otprilike četiri godine koliko je postojala.\nIstraživači su je nazvali "Metbot" (Methbot), a operacija je koristila hiljade zaraženih računara širom svijeta za lažno napuhavanje internetskog saobraćaja na lažne web stranice i obmanjujuće oglašivače, piše redakcija Radija Slobodna Evropa (RFE/RL) na engleskom jeziku.\nPovezana prevara koja se preklapa, nazvana "3ev", koristila je zaražene računare iz domova stvarnih ljudskih korisnika.\nOve sedmice na američkom saveznom sudu u Njujorku, Rusu koga su američke vlasti optužile da je vođa grupe, Aleksandru Žukovu, sudilo se zbog prevare na internetu, pranja novca i drugih optužbi.\nJedan istraživač sajber kriminala opisao je postavku korištenu za upravljanje mrežom Metbot kao "najskuplju botnet prevaru u istoriji".\nŽukov, koji je izručen Sjedinjenim Državama nakon što je uhapšen u Bugarskoj u novembru 2018., izjasnio se da nije kriv. Optužnica je podignuta i protiv još sedam osoba, uglavnom Rusa.\n"Sajber kriminal u mojoj optužnici je samo mašta FBI i ja želim da idem pred porotu", rekao je Žukov pred američkim sudom u aprilu 2019.\nSlučaj je najnoviji primjer američkog provođenja zakona protiv navodnih ruskih sajber kriminalaca širom svijeta, što je trend koji je razbjesnio Kremlj, koji je optužio Sjedinjene Države da love ruske državljane.\nAli upisane u šifri slučaja Metbot, tu su i tehničke intrige: mreža servera koju su navodno koristili hakeri bila je pod lupom da bi se utvrdilo da li su je koristili ruski hakeri koji imaju podršku države ili obavještajne agencije, da hakuju američke političke stranke.\n"Razlikovanje između onoga što je 'sajber kriminal' i onoga što je aktivnost nacije i države, kao što je špijunaža, postaje sve teže, posebno kada je u pitanju Rusija", izjavio je za RFE/RL Metju Švarc (Mathew Schwartz) izvršni urednik industrijskog časopisa „Data brič tudej“ (DataBreachToday).\n"Djelimično, to je zato što neki pojedinci koji svakodnevno rade kao vladini hakeri — ili izvođači radova — izgleda hakuju Zapad u slobodno vrijeme, iz zabave, patriotizma ili profita."\n'Jeste li vi gangsteri? Ne, mi smo Rusi.'\nPrema američkim sudskim spisima, prevara s Metbotom prvi put se desila u septembru 2014. godine, kada su Žukov i još pet muškaraca iz Rusije i Kazahstana navodno unajmili više od 1.900 kompjuterskih servera u komercijalnim centrima podataka u Teksasu i drugdje i koristili ih za simuliranje ljudi koji gledaju oglase na fabrikovanim web stranicama.\nNa kraju je prevara narasla i obuhvatila je više od 850.000 internet adresa, uz podršku stotina namjenskih servera koji se nalaze u Sjedinjenim Državama i Evropi, uglavnom u Holandiji.\nU SMS poruci iz septembra 2014. godine do koje su došli američki istražitelji, a koju su objavili tužioci, Žukov, koji se preselio u Bugarsku 2010. godine, navodno se hvalio obimom sheme drugom čovjeku koji je bio dio napora: "Kladite se! Kralj prevare!"\n"Jeste li vi gangsteri? Ne, mi smo Rusi", odgovara drugi čovjek, prema američkom transkriptu.\nU decembru 2016. godine, američka kompanija za sajber bezbjednost 'Vajt Ops' (White Ops), koja je specijalizovana za prevare s digitalnim reklamama i botnet mreže, objavila je izvještaj u kojem je precizno navedeni mnogi tehnički podaci o operaciji i njenoj finansijskoj šteti. Te nalaze su kasnije potvrdili i istraživači iz Gugla (Google).\nRazlikovanje između onoga što je 'sajber kriminal' i onoga što je aktivnost nacije i države, kao što je špijunaža, postaje sve teže, posebno kada je u pitanju Rusija."\nMathew Schwartz, DataBreachToday\nMetbot je, zaključuje Vajt Ops, "bio najveća i najprofitabilnija operacija reklamnih prevara u digitalnom oglašavanju do danas".\nBugarska policija je 6. novembra 2018. upala u stan u crnomorskoj luci Varna u kojem je živio Žukov i, uz prisutne američke snage reda, ispitala a potom uhapsila Žukova, zaplijenivši njegov kompjuterski hardver i mobilne telefone. Američke vlasti su kasnije tog mjeseca podigle optužnicu od 13 tačaka protiv njega i još sedam državljana Rusije i Kazahstana.\nŽukov je izručen Sjedinjenim Državama dva mjeseca kasnije, u januaru 2019.\nDrugi ključni igrač bio je Kazahstanac Sergej Ovisanikov, koji je navodno bio umiješan u preklapajuće botnet sheme pod nazivom '3ve'. Shema je bila vezana za najmanje 29 miliona dolara u prevarama i navodno je uključivala više od 1,7 miliona zaraženih računara. Zaraženi kompjuteri su bili u domovima i povezani sa stvarnim ljudskim bićima, što je otežavalo otkrivanje.\n"Međutim, kako god želite na to da gledate, iz nezakonite perspektive stvaranja dobiti, to se smatra kao super unosno", rekao je Švarc.\nOvisanikov je uhapšen po potjernici SAD u Maleziji u oktobru 2018. Kasnije je priznao krivicu pred američkim saveznim sudom.\nJevgenij Timčenko, još jedan kazahstanski državljanin koji je također navodno bio povezan sa shemom '3ve', uhapšen je u Estoniji istog mjeseca kada i Žukov, a kasnije izručen. Drugi ljudi imenovani u optužnici još uvijek su na slobodi, saopštili su američki zvaničnici.\nIako je prevara navodno počinjena u shemama Metbota i '3ve' bila unosna, osnovne tehnologije i infrastruktura koje se koriste, zainteresovali su bezbjednosne istraživače i eksperte koji prate hakerske napore koje sponzoriše država, posebno one koje uključuju Rusiju, Iran, Sjevernu Koreju, Kinu i druge zemlje s razvijenim hakerskim sposobnostima.\nKomplikovana postavka korištena za upravljanje mrežom Metbot bila je obimna i skupa, kaže jedan istraživač sajber kriminala koji ju je opisao kao "najskuplju botnet prevaru u istoriji".\nZnatan broj servera koje je operacija Metbot iznajmila i koristila bili su u vlasništvu kompanija povezanih sa 'XBT Holdingom S.A'., koji je u vlasništvu smjelog ruskog kapitaliste po imenu Aleksej Gubarev.\nRuski tehnološki preduzetnik Aleksej Gubarev stiže u Viši sud u Londonu u julu 2020.\nTaj holding uključuje grupu web hosting biznisa poznatih i kao Vebzila (Webzilla), koja posluje u Dalasu, Teksasu, kao i u Rusiji, i koja se specijalizovala za usluge usmjerene na internet oglašivače, gejming kompanije, programere softvera i e-trgovinu. Među njegovim web-hosting domenima su 'DDoS.com', '1-800-HOSTING' i 'SecureVPN.com'.\nNiz izvještaja novinske mreže Meklači (McClatchy) i Majami Heralda dokumentovao je kako su se glavni web virusi proširili preko XBT-ove infrastrukture.\nIako poznati u tehnološkoj industriji, Gubarevovo ime i njegove kompanije upali su u širi javni vidokrug u januaru 2017. godine objavljivanjem zbirke dopisa koje je napisao bivši britanski špijun Kristofer Stil (Christopher Steele).\nDopisi, koji su napisani 2016. godine, uključivali su sablasne, neprovjerene tvrdnje protiv tadašnjeg američkog predsjedničkog kandidata Donalda Trampa (Trump). Kasnije se ispostavilo da je rad naručila vašingtonska advokatska firma u ime Demokratske stranke.\nPrikupljeni dopisi, koji su kružili među novinarima u Vašingtonu, ali ih je prvo objavio Bazfid (Buzzfeed), bili su poznati kao 'Dosije Stil'.\nU jednom dopisu se tvrdi da su XBT/Vebzila i povezane kompanije odigrale ključnu ulogu u hakovanju kompjutera Demokratske stranke u proljeće 2016. godine, što je rezultiralo curenjem mejlova za koje mnogi vjeruju da su naštetili kampanji bivše državne sekretarke Hilari Klinton (Hillary Clinton) protiv Trampa. U dopisu se također tvrdi da je Gubarev bio primoran da pruža usluge glavnoj ruskoj bezbjednosnoj agenciji, poznatoj kao FSB.\nNaknadni obavještajni izvještaji SAD i optužnice okrivili su rusku vojnu obavještajnu agenciju, poznatu kao GRU. Ruska strana obavještajna agencija, nazvana SVR, navodno je umiješana u to hakovanje kao i u nedavni upad putem softvera firme „Solar Vinds“ (SolarWinds) u američku vladu i korporativne servere.\nGubarev je negirao te navode i tužio Bazfid pred američkim sudom zbog objavljivanja Dosijea Stil. Ta tužba je na kraju odbačena, ali tokom procesa, tehnički stručnjak koji je bio šef osoblja FBI-jevog Odjeljenja za sajber bezbjednost u Vašingtonu, svjedočio je u ime Bazfidovih advokata.\nStručnjak Entoni Ferante (Anthony Ferrante) rekao je da su ruske grupe za sajber špijunažu koristile XBT servere za sprovođenje "spear-phishing" kampanja (onlajn krađa identiteta) protiv demokratskih političara, a infrastruktura u vlasništvu XBT-a korištena je za podršku ruskim sajber kampanjama koje finansira država.\nFerante je istakao da veličina operacije Metbot, kao i činjenica da je veliki broj IP adresa prvi put dodat serverima povezanim sa XBT krajem 2015., a zatim iznenada isključena u decembru 2016., znači da bi radnik XBT morao to da uradi ručno.\nTo je, rekao je on, ukazalo na vjerovatnoću da su rukovodioci XBT-a znali da se infrastruktura kompanije koristi za ilegalne radnje.\n"Pored toga, operacija je bila 'botnet' velikih razmjera, što je u skladu s izjavama iz dosijea [Stil]", napisao je Ferante.\nPortparol Feranteove konsultantske kompanije sa sjedištem u Bostonu odbio je da detaljnije komentariše slučaj.\nGubarev, koji navodno živi na Kipru, nije mogao odmah da bude lociran za komentar.\nMeđutim, u mejlu RFE/RL-u, njegov američki advokat je potvrdio da je XBT bio domaćin neke od Metbot operacija. No, rekao je on, rukovodioci Gubareva i XBT su zapravo bili "neopjevani heroji" jer su, kako je istakao, otkazali račun i sačuvali hard diskove kao dokaz.\n"Razlog zbog kojeg je vlada u stanju da sada izloži svoj slučaj je zbog brze akcije Gubareva i Vebzile", rekao je za RFE/RL Val Gurvits, advokat sa sjedištem u bostonskom predgrađu Njutn.\nGurvits je također kazao da, iako su "loši glumci" zloupotrijebili mrežu Vebzilie, "nijedan ugledni izvor nije otkrio da je Vebzila kriva za bilo kakvu zloupotrebu".\n"Istina je da su moji klijenti uvijek preduzimali vanredne mjere kako bi osigurali da se njene mreže ne zloupotrebljavaju", rekao je on.\nŠvarc, iz kompanije "Data brič tudej", smatra da slučaj Metbot pokazuje koliko je zamagljena granica između nesmetanog onlajn kriminala i sajber kampanja koje finansira država - ne samo ruska obavještajna služba, već i Centralna obavještajna agencija, američka Agencija za nacionalnu bezbjednost i obavještajne agencije širom svijeta.\nOn je također rekao da agencije sve više koriste uobičajeno dostupan zlonamjerni server, pa čak i infrastrukturu koju vode kriminalci, kao dio "ekosistema sajber kriminala kao usluge".\n"Za špijune, korištenje infrastrukture koju grade kriminalci – ili je napravljena za njih - ima smisla, jer je žrtvama ili stranim obavještajnim agencijama teže da kažu da li je neka data aktivnost kriminalna ili njome rukovodi vlada", rekao je on.


TRENUTNA POZICIJA:Početna»Razno»Da li nas i potrošačke organizacije obmanjuju?\n10/11/2012 · Razno\nU medijima često možemo da vidimo predstavnike raznih potrošačkih organizacija koji tvrde da štite potrošače od obmana i drugih nezakonitih aktivnosti kompanija. Međutim, na osnovu žalbi koje konstantno dobijamo od građana, izgleda da i pojedine potrošačke organizacije, koje finasira država, obmanjuju potrošače na isti način kao što čine i trgovci\nPoziv CEPS-a u Politici potrošačima da dođu u njihove prostorije, iako u njima nema nikog\nVera Vida, predsednica Centra potrošača Srbije, u Politikinom dodatku Potrošač, odgovora na pitanja iz prakse, a na kraju te rubrike postoji i informacija da je prijem građana u kancelariji Centra potrošača Srbije omogućen utorkom i četvrtkom, od 12 do 14 časova. Tokom prethodnih par meseci veći broj potrošača nam se žalio da je ta informacija neistinita i da na adresi na kojoj CEPS, putem medija i svog sajta, poziva građane da lično dođu, nema nikoga.\nOdučili smo da proverimo da li CEPS zaista obmanjuje građane, pa smo u četvrtak, 1. novembra 2012., probali da posetimo njihovu kancelariju u ulici Španskih boraca 32a na Novom Beogradu.\nNa žalost, koliko god da smo uporno zvonili na interfon, niko nam se nije javljao. Nakon što smo ispred zgrade proveli dosta vremena, zahvaljujući jednom od stanara, uspeli smo da uđemo u zgradu, kako bismo proverili da li u prostorijama CEPS-a ima ikoga.\nIspostavilo se da niko ne otvara, ni kada pozvonite na vrata stana tokom radnog vremena istaknutog na sajtu CEPS-a.\nPredsednici CEPS-a Vera Vidi smo ponudili da javno, pred kamerama objasni zbog čega putem Politikinog dodatka poziva potrošače da lično dođu u njihovu kancelariju, iako ih tu očigledno niko neće primiti. Ona nije želela da snimimo njenu izjavu, ali nam je mejlom odgovorila da\nPrijem i neposredno savetovanje građana utorkom i četvrtkom od 12 do 14 časova u našoj kancelariji kako je objavljeno u Politikinom dodatku Potrošač od 1. novembra 2012. i na našem sajtu trenutno nije moguće već samo savetovanje putem telefona i e-maila. CEPS je blagovreno obavestio i uređivača sajta kao i uređivača dodatka Potrošač da se sa stranica lista, do daljnjeg, ukloni informacija o neposrednom savetovanju u našim prostorijama.\nKoliko je CEPS blagovremeno obavestio urednika svog sajta i uređivača Politikinog dodatka, najbolje ilustruje obaveštenje na vratima zgrade u kojoj je CEPS smešten. Na obaveštenju piše da se\nObaveštenje na vratima da CEPS ne radi\nzbog godišnjih odmora prijem potrošača u kancelarijama CEPS-a neće obavljati do daljeg.\nInteresantno je da u CEPS-u ne znaju do kada će im trajati godišnji odmori. Na naše pitanje\nCEPS-u: „od kada je vaša kancelarija zatvorena za građane i zašto ta informacija ne postoji na Vašem sajtu?“, nismo dobili potpuno jasan odgovor. Rečeno nam je da je\nKancelarija Centra potrošač Srbije i nakon 20. jula kada je završen projekat Savetovališta, sa značajno smanjenim kapacitetima nastavila da prima prijave putem telefona i e- maila .\nIz ovog odgovora, a i činjenice da nam se potrošači od avgusta žale da u CEPS-ovoj kancelariji nema nikog, može se zaključiti da je 20. jula CEPS prestao da prima građane u prostorijama na Novom Beogradu.\nUprkos tome, u Politikinom dodatku Potrošač, Vera Vida je tokom avgusta, septembra i oktobra obaveštavala potrošače da vrši prijem građana u ovoj kancelariji.\nDa koje mere idu dupli standardi CEPS-a, ilustruje odgovor predsednice te organizacije, na pitanje o netačnom informisanju potrošača posredstvom Merkatorovog kataloga. Vera Vida je odgovorila da je:\nPogrešno obaveštavanje potrošača i dovođenje u zabludu sankcionisano zakonom o Zaštiti potrošača.\nPo Centar potrošača Srbije je dobro to što se Zakon o zaštiti potrošača ne odnosi na potrošačke organizacije pa mogu u istom tekstu da napišu da je pogrešno obaveštavanje potrošača kažnjivo, a potom da pozovu potrošače da dođu u njihovu kancelariju iako znaju da ih niko neće primiti.\nImajući u vidu to da je Ministarstvo unutrašnje i spoljne trgovine odredilo da CEPS bude Regionalno savetovalište za potrošače i da tržišna inspekcija upućuje građane na ovu nevladinu organizaciju u slučajevima kada trgovci ne uvaže reklamaciju, pitali smo nadležne u ministarstvu\nDa li je i kada, Ministarstvo kontrolisalo da li regionalni centar za savetovanje potrošača u Beogradu radi?\nOdgovor nismo dobili, niti su iz ministarstva hteli da nam odgovore na pitanje kojoj organizaciji u Beogradu tržišna inspekcija upućuje potrošače. Ipak, sa sajta ministarstva je jasno da ono upućuje potrošače da se obrate CEPS-u, a navedeni su i brojevi telefona.\nKako su prolazili potrošači koji su pokušavali da stupe u kontakt sa CEPS-om ilustruje i primer Miloša Cvjetičanina. On je hteo da nađe neku organizaciju ili instituciju kojoj može da se obrati za pomoć, jer je dobio veliki račun za mobilni telefon zbog prenosa podataka u romingu.\nOdlučio sam da potražim na internetu način da se žalim nekoj organizaciji koja se bavi zaštitom potrošača. Našao sam CEPS i pokušao sam da sa njima stupim u kontakt putem telefona, ali nažalost nisam uspeo. Poslao sam im mejl i posle nekoliko dana sam dobio odgovor da treba da kontaktiram Ministarstvo trgovine Iz Ministarstva su mi govrili da treba da kontaktiram CEPS. Mesec i po dana sam pokušavao da kontkatiram CEPS, ali nisam uspeo.\nNišta bolje nisu prošli ni potrošači koji su imali sreću da svoju žalbu podnesu u vreme kad je ova organizacija primala potrošače u svojoj kancelariji. Iskustvo koje su imali Maleševići iz Beograda je prilično tipično. Njima su u tržišnoj inspekciji rekli da je CEPS nadležan da reši problem koji su oni imali u vezi sa automobilom, pa je Stanko Malešević po instrukciji tržišne inspekcije poslali svoju žalbu CEPS-u, međutim kako nam je rekao\nNisu mi odgovorili 15 dana, pa sam otišao kod njih da vidim šta se dešava i neka devojka mi je rekla da će za pola sata da mi javi odgovor. Ja sam je pitao zašto mi ne date odgovor sad. Ona mi je rekla da nismo nadležni za to, mi samo dajemo savete. Ja sam im rekoa pa dajete mi savet. Savet nisam dobio. Tako da je to organizacija koja samo evidentira žalbe.\nOsnovni problem, u slučaju Stanka Maleševića nije u lošem radu CEPS-a, već u tome što tržišna inspekcija upućuje građane na nevladinu organizaciju koja je, u skladu sa novim zakonu o zaštiti potrošača, teoretski nadležna za rešavanje sporova sa trgovcima, a da pri tom, kao što su nam i u CEPS-u potvrdili, ova organizacija nema nikakve javne nadležnosti.\nPraktično, to znači da ni CEPS, a ni druge potrošačke organizacije nemaju mogućnosti da pomognu potrošačima, osim ako iskoriste jedino jako sredstvo koje imaju po zakonu, a to je pravo da podnesu kolektivnu tužbu.\nMeđutim, iz nekog razloga, potrošačke organizacije ne koriste ovo pravo. Dejan Gavrilović, predsednik udruženja bankarskih klijenata Efektiva, rekao nam je da sa njima niko iz potrošačkih organizacija, pa ni iz CEPS-a, nije hteo ni da se sastane kako bi razmotrili da li mogu da podnesu kolektivnu tužbu protiv banaka.\nJa sam kontaktirao vodeće potrošačke organizacije u Srbiji sa namerom da im ponudim da zajedno uđemo u podnošenje kolektivni tužbi protiv banka. kada sam video da potrošačke organizacije ne odgvaraju na pozive digao ruke od toga.\nU Udruženju bankarskih klijenata kažu da su, nakon što su ih u potrošačkim organizacijama ignorisali mesecima, bili prisiljeni da preduzmu korake kako bi i oni imali pravo da podnesu kolektivnu tužbu.\nnakon nekoliko meseci od toga jedna od od potrošačkih organizija pozvala potrošače\nOdlulili smo da se registrujemo kao potrošačka organizacija jer\nOsim što će klijente banaka Efektiva moći bolje da zaštiti, i za ostale potrošače, kako je Vera Vida najavila u Politici u septembru, dolaze bolji dani jer će od države četiri potrošačke organizacije, među kojima je gotovo sigurno i njen CEPS, na konkursu raspisanom 12. oktobra dobiti preko 32 miliona dinara.\nSa naše strane mi smo preduzeli već čitav niz aktivnosti, među kojima su i neke nesvakidašnje, kako bismo javnosti omogućili uvid u to kako će nadležni iz ministarstva podeliti potrošačkim organizacijama preko 32 miliona dinara i da li će ta sredstva biti racionalno upotrebljena.\nPotrošačima ostaje samo da se nadaju da će 11,5 miliona dinara, koliko će CEPS gotovo sigurno dobiti, biti dovoljno da makar dva puta nedeljno otvori svoja vrata građanima, od kojih će novac i dobiti.\nCEPS Ministarstvo trgovine Potrošačke organizacije savetovalište potrošača tržišna inspekcija udruženje potrošača Vera Vida zakon o zaštiti potrošača


Na jubilarni Sea Dance stižu i Bajaga, Rambo i majstori latino zvuka! | Analitika - Informativni Portal\nPlejadi ovogodišnjih kultnih imena, hitmejkera i izvođača svjetske i regionalne muzičke scene na ovogodišnjem petom jubilarnom sea Dance festivalu pridružiće se i bend čije je ime neraskidivo vezano za rock ovih prostora, sastav Bajaga i Instruktori! Momčilo i ekipa stižu na glavnu festivalsku binu, Addiko Main Stage powered by Turistička organizacija Budve, u subotu 1. septembra da zajedno u horu sa fanovima zapjevaju neke od najvećih hitova koji su ih smjestili u sam vrh rok scene kao i neke od numera sa aktuelnog albuma "U sali lom".\nObjavljeno: 18. 08. 2018 - 16:19\nEXIT 2018 | Bajaga & Instruktori: https://youtu.be/K3ygpOKKhMU\nRambo Amadeus - Urbano, samo urbano: https://youtu.be/qnPZy3vHmsA\nUzbudljivo će biti i na Aqua Viva Latino bini, gdje će talas zavodljivih latino ritmova dalekih i egzotičnih zemalja zapljusnuti tirkiznu uvalu Buljarica u Budvi, a magija atmosfere karnevala uz izuzetno energične plesove salsa, mambo, merengue, Rumba, bachata, bomba, plena učiniće festivalske dane i noći još vrelijim.\nNa Sea Dance stižu miljenici publike Choma, DJ Sesha, Sambakinhas, koji će uz razigrane performanse zabavljati publiku u petak 31. avgusta i subotu 01. septembra tokom dnevnog i večernjeg programa festivala.  I to nije sve, ljubitelje dobrog zvuka očekuje i i Huawei Silent Dance uz muziku koju će za sve posjetioce puštati Milan Kovačević, Dirty, i Mr Fanatik.\nKompleti ulaznica za tri dana festivala mogu se kupiti po cijeni od 24.99 eura, samo do srijede 22. avgusta. U prodaji su i dnevne ulaznice i to po cijeni od 14.99 eura pojedinačno. Pored redovnih ulaznica, u prodaji se mogu naći i ulaznice za VIP zonu ovogodišnjeg festivala.\nVlasnici VIP Gold ulaznica uživaće pogodnosti u vidu posebnog pulta za zamjenu narukvica, zasebnog ulaza na festival kao i pristupa VIP terasi. Cijena jednodnevne VIP ulaznice za prvi dan iznosi 40 eura, a drugi i treći dan pojedinačno 60 eura.\nVIP Gold paket ulaznica za sva tri dana iznosi 100 eura. Od juče se ulaznice mogu kupiti i na Trgu u Starom gradu u Budvi, na info pultu festivala, gdje će svi zainteresovani moći da dobiju informacije o festivalu, kupe ulaznice ali i dobro se zabave kroz nagradne igre.\nTagovi: Sea dance


Naslovna/Društvo/Obilježeno 27 godina zločina, istraga o tome obustavljena\nBRATUNAC – Članovi porodica ubijenih mještana srpskog sela Gornji Magašići i predstavnici Organizacije porodica zarobljenih i poginulih boraca i nestalih civila iz Bratunca danas su položili cvijeće na bratunačkom groblju povodom 27 godina od stradanja osmoro ljudi iz tog sela, o čemu je Tužilaštvo BiH obustavilo istragu.\n“Rok za donošenje sudske odluke u predmetu `Gornji Magašići` bio je kraj 2015. godine, ali je krajem januara ove godine postupajući tužilac Edin Muratbegović donio naredbu o obustavljanju istrage zbog nedostatka dokaza”, rekla je Srni predsjednik Organizacije zarobljenih i poginulih Radojka Filipović.\n“Poznato je da su ti civili ubijeni u svojim kućama i dvorištima, poznato je i ko ih je ubio. Kakvi su dokazi tužiocu još potrebni? Ovaj slučaj pokazuje opstrukciju i pristrasnost Tužilaštva, te omalovažavanje srpskih žrtava i nastojanje da se po svaku cijenu prikrije istina, svjedoci pomru, a predmet zatvori”, smatra Filipovićeva.\nMilisav Ilić kaže da je u Gornjim Magašićima na današnji dan prije 27 godina ubijeno pet članova njegove šire porodice, komšije i prijatelji – LJubica Milanović i starci, bračni par LJeposava i Blagoje Popović.\n“Da je postupajući tužilac, on bi podigao optužnicu. Riječ je o nepostupajućem koji za svoj nerad, opstrukciju i sprečavanje dokazivanja istine i odgovornosti nikom ne odgovara, a dobija visoku platu što je neshvatljivo i neprihvatljivo i za porodice žrtava i sa stanovišta uspostavljanja pravne države i poštovanja zakona”, smatra Ilić. /kraj/mp/msb/foto\nBiH Bratunac godišnjica istraga Istragabratunac Kazna Na današnji dan porodica SRNA tužilaštvo Tužilaštvo BIH žena Zločin zločinci\nBoravišna taksa u Trebinju porasla na tri KM\nZa Banju “Dvorovi” 200.000 KM, za RK “Borac” 100.000 KM\nPravda za Muhameda: Zahvaljujući sumnjama porodice, policija otkrila ubicu\nU Šargovcu parastos za 52 učenika koje su ubile ustaše 1942. godine


Zadar, vrhunski apartmani, uz more\nVrhunski apartmani na atraktivnoj lokaciji, prvi red do mora!\nU naravi riječ je o apartmanskoj zgradi sa samo 3 luksuzna apartmana u njoj.\nPrizemlje – apartman 119 m2,+ vrt 130 m2 + 2 parking mjesta\n– sastoji se od 3 sobe od koje je jedna master bathroom, 3 sanitarna čvora, velikog dnevnog prostora s kuhinjom i blagovaonicom iz kojeg se izlazi na veliku lođu s koje se prostire panoramski pogled na more, ovom apartmanu pripada i vrt od 130m2.\nI. kat – apartman 119 m2 + 2 parking mjesta\n– sastoji se od 3 sobe od koje je jedna master bathroom, 3 sanitarna čvora, velikog dnevnog prostora s kuhinjom i blagovaonicom iz kojeg se izlazi na veliku lođu s koje se prostire panoramski pogled na more.\nII. kat – apartman 119 m2 + 2 parking mjesta + 35 m2 terase sa bazenom\n– sastoji se od 3 sobe od koje je jedna master bathroom, 3 sanitarna čvora, velikog dnevnog prostora s kuhinjom i blagovaonicom iz kojeg se izlazi na veliku lođu s koje se prostire panoramski pogled na more, velika terasa na krovu s bazenom sastavni je dio ovog apartmana ujedno i najatraktivniji dio.


Hotel za Cloghran (Ирска) : 460 pronađenih hotela\nRezultati obuhvataju hotele u blizini Cloghran Poređati prema :\nOvaj hoteli je najbliži: Cloghran Stil hotela Glenmore House je Povoljan, a pruža pun komfor i usluge kao što su: n.a.. Nalazi se u ulici Airport Road, Nevinstown, pozicija mu je jugozapad za grad Sord, a od centra je udaljen samo 5 m...Još informacija\nClarion Hotel Dublin Airport je u blizini Cloghran Nalazi se u ulici Dublin Airport, pozicija mu je jugozapad za grad Cloghran, a od centra je udaljen samo 11 minuta hodom.Stil ovog hotela kategorije četiri zvezdice je Luksuzan za grad Cloghran. U nje...Još informacija\nStil hotela Carlton Hotel Dublin Airport je Luksuzan, a pruža pun komfor i usluge kao što su: Restoran, Room Service, Bar, Recepcija otvorena 24 sata, Novine, Sobe za nepušače, Poslovni centar, Perion...Još informacija\nStil ovog hotela za grad Dablin je Luksuzan, a kategorija tri zvezdice. U njemu ćete naći razne usluge, kao što su: Restoran, Room Service, Bar, Recepcija otvorena 24 sata, Teniski teren, Novine, Sobe...Još informacija\nCrowne Plaza Dublin Northwood Hotel sa 4 zvezdice\nNa 16 minuta kolima udaljenosti od centra, ovaj hotel u ulici Northwood Park, Santry Demesne sa pozicijom sever za grad Dablin, idealan je za otkrivanje svih lepota grada, bez obzira da li ostajete sa...Još informacija\nDays Hotel Dublin Airport Hotel sa 0 zvezdice\nNa 17 minuta hodom udaljenosti od centra grada, ovaj hotel se nalazi u ulici Santry cross, ballymun, a pozicija mu je jug za grad Dublin Airport. Sve to ga čini idealnim za otkrivanje grada i okoline....Još informacija\nStil hotela PREMIER APARTMENTS DUBLIN AIRP je Povoljan, a pruža pun komfor i usluge kao što su: n.a.. Nalazi se u ulici Santy Cross Ballymun Road, pozicija mu je sever za grad Dablin, a od centra je u...Još informacija\nMetro Hotel Dublin Airport Hotel sa 3 zvezdice\nNalazi se u ulici Santry Cross, Ballymun Road, pozicija mu je zapad za grad Santry, a od centra je udaljen samo 9 minuta hodom.Stil ovog hotela za grad Santry je Dizajn-hotel, a kategorija tri zvezdic...Još informacija\nVaš izbor: Hotel za Cloghran (Ирска) : 460 pronađenih hotela


Centrotransk kreće u izgradnju nove autobuske stanice u Sarajevu: Investicija teška 60.mil.Km\nNaslovnica NAJNOVIJE Privreda Centrotransk kreće u izgradnju nove autobuske stanice u Sarajevu: Investicija teška 60.mil.Km\nSarajevo – Centrotrans Eurolines u ovoj godini počinje izuzetno skup i zahtjevan projekat koji Sarajlije, ali i svi putnici koji dolaze u grad dugo čekaju.\nPlaniran je završetak svih pripremnih radnji u vezi sa izgradnjom nove autobuske stanice, što podrazumijeva izradu glavnog projekta, pribavljanje dozvole za gradnju i pripremu gradilišta.\n“Planiramo da do kraja 2014. godine obezbijedimo svu potrebnu dokumentacju, a izgradnju i investiciju otpočet ćemo nakon završetka pregovora sa zainteresiranim partnerima za zajedničko ulaganje. Planirani početak radova je u 2015., a završetak radova je krajem 2015. godine”, kazala je Aida Smajić iz Službe za odnose s javnošću Centrotrans Eurolinesa.\nU narednom periodu za Centrotrans Euorolines jedan od najvećih investicionih projekata jeste upravo izgradnja saobraćajno-poslovnog centra koji bi bio lociran na prostoru sadašnje autobuske stanice u Sarajevu.\nNa ovom lokalitetu će biti izgrađena nova, moderno opremljena autobuska stanica, u sklopu koje će se nalaziti hotel sa 150 soba, poslovno-saobraćajni centar na 37.000 kvadratnih metara, podzemne garaže kapaciteta 400 parking mjesta, te ostali potrebni sadržaji.\nPlanirano je potpuno rušenje starog objekta i izgradnja novog modernog centra.\nProjekat izgradnje nove autobuske stanice i pratećih objekata vrijedan je oko 60 miliona KM.


"Izbori na Kosovu odgovaraju samo stranci Aljbina Kurtija; Moguć dogovor PDK i LDK" - Radio Kontakt Plus\n"Izbori na Kosovu odgovaraju samo stranci Aljbina Kurtija; Moguć dogovor PDK i LDK"\n18:13, 09.08.2019Izvor: Radio Kosovska Mitrovica\nOstavka Ramuša Haradinaja, usled poziva Specijalnog suda koji nije očekivao, proizvela je situaciju u kojoj jedino partiji Aljbina Kurtija odgovaraju izbori na Kosovu, pa donekle i partiji LDK Ise Mustafe, kaže za Radio Kosovska Mitrovica politički analitičar Nedžmedin Spahiu.\n”Izbori ne odgovaraju PDK Hašima Tačija i Kadri Veseljija. Oni žele da postignu neki dogovori sa LDK i žele novu koaliciju kako bi ostali na vlasti, a mandatar za sastav vlade i koji bi je vodio bio bi Isa Mustafa. Ipak, teško je da se Isa Mustafa odluči na taj korak, jer može da dovede do kompromitovanja članstva te partije” - kaže Spahiu.\nSpahiu navodi da iako je datum za raspuštanje Skupštine 22. avgust, ne zna da li će se to i desiti jer je, kaže, gotovo sigurno da će PDK Hašima Tačija do tada vršiti pritisak preko stranih faktora da ubedi LDK da uđu u koaliciju.\n“Ali stranci to ne žele i uglavnom posmatraju sa strane. Međutim, Tači koristi priliku da lobira da do izbora ne dođe, aludirajući na negativne pojave do kojih može da dođe, a to su nejedinstvo, odlaganje da se formira Vlada i mnoge druge eventualne posledice, uključujući i pregovore sa Vučićem. U velikoj meri sve zavisi od postupaka Amerikanaca,” - kaže on.\nDodaje i da se u velikoj meri albanske partije izjašnjavaju za izbore, iako se zna da to ne odgovara PDK Hašima Tačija.\n“To je zato što bi oni bili u tome najveći gubitnici,” - kaže Spahiu.\nSmatra da novi izbori ne odgovaraju ni Srpskoj listi, imajući u vidu da nije sigurno da bi ponovo isti ljudi bili kandidovani na predlog vlasti u Srbiji.\n“Tako da ni njima taj proces uvođenja u nove izbore i kampanje ne bi mnogo odgovarao, jer ne bi garantovao kandidaturu istih ljudi. Sa druge strane, postoji opasnost od nove koalicije koja bi bila sastavljena od Rašića, Radosavljevića, Trajkovićeve i ostale intelektualne elite među kosovskim Srbima, koji bi pretili kao protivkandidati,” - rekao je Spahiu.\nPovodom najava u srpskim medijima da su obaveštajne službe otkrile da Tačijeva grupa B13 sprema krvavu jesen, za koju je odgovarajući na pitanja novinara predsednik Srbije Aleksandar Vučić rekao da nema dokaza za tako nešto i da se neće to dogoditi, Spahiu kaže:\n“Mislim da takva opasnost zaista ne postoji, postoji opasnost od institucionalnog rasula, ili da zbog nezadovoljstva PDK i gubljenja vlasti, npr. zapale skupštinsko zdanje. To bi učinili možda iz revolta ili kako bi prikrili krađe i malverzacije tokom svog mandata. Dolaskom npr. Aljbina Kurtija na vlast, većina političara sa sadašnje političke scene bi završila u zatvoru. Beskrupulozne krađe, bez imalo razmišljanja šta su posledice, dovele bi ih do toga."\nNovu zabranu ulaska na Kosovo uz srpski pasoš, Priština obrazlaže činjenicom da je to samo primena sporazuma iz 2011. godine, koji se do sada nije poštovao. Kako to komentarišete?\n“Da, to je zapravo sporazum koji do sada nije sproveden, ali mislim da je cilj svega toga u odnosu sa Srbijom, zapravo da se Vučić navede da reaguje tim povodom i time u jednu ruku daje kontradiktorne izjave, jer ako je po njemu to država Srbija, čemu onda pasoši za ulazak na Kosovo koje je deo Srbije? To je prosto jedna politička igra i mogu slobodno reći glupost, jer građani i Srbije i Kosova samo uz ličnu kartu putuju u Makedoniju, Crnu Goru, Bosnu i Hercegovinu.”\nKoji pasoš posedujete? Kakav je vaš stav po pitanju vizne liberalizacije?\n“Ja koristim kosovska dokumenta, putujem bez problema osim u zemlje gde je potrebna viza. Onda putujem sa vizom. Što se tiče liberalizacije, ne mislim da će se desiti uskoro. Ako se i dogodi, neće se odraziti pozitivno, jer bi u tom slučaju, u prvi mah ogromna većina ljudi napustila Kosovo. Postoji presija među građanima zbog korupcije, nezaposlenosti, tako da bi mnogi videli novu životnu šansu van Kosova. U tom slučaju problem bi nastao i u zemljama koje bi trebale da budu druga strana u procesu migracija”.\nNa Kosovu je neophodna vlast koja bi garantovala bolju budućnost, a liberalizacija bi onda došla kao normalan process, kaže Spahiu navodeći da na Kosovu sada ima mnogo manje stanovnika nego 2011.\n"Pored pored pada nataliteta, veliki broj ljudi napušta Kosovo i pored sadašnjeg stanja, a zamislite uz liberalizaciju viznog režima. Čak mislim da bi i oni koji su zaposleni i imaju solidna primanja (vojska,policija), napustili Kosovo. Zato mislim da je to trenutno loše”.\nSjedinjene Države zacrtale su novi rok za rešenje kosovskog problema, javljaju mediji u Srbiji pozivajući se na svoje izvore.\n“Ja sam uvek mislio da 10. jun 2019. godine, 20 godina od donošenja rezolucije SB UN 12 44 treba da donese trajno rešenje problema nastalih na Kosovu, ali sam se prevario jer do toga nije došlo. Sada je teško reći šta mislim, ali svakako do rešenja mora doći. Po mom mišljenju, generacije koje ne pamte rat, ili su se rodili kasnije, ne znaju ništa o tome i za njih je to sve manje zanimljiva problematika koja polako ulazi u istoriju. Za mlade generacije Albanaca potpuno je nepoznato da je srpska država funkcionisala na Kosovu”, kaže Spahiu.\n“Ljudi treba da se okrenu jedni drugima i pomirenju. Mi kada jedni na druge gledamo, vidimo veći procenat razlika nego sličnosti, a zapravo je obrnuto. Jer kad nas sa strane posmatraju Japanci ili neki drugi narodi, mi smo za njih slični po svemu, jer to je isti mentalitet”.\n"Ekonomski napredak sada je prioritet i privlačenje stranih investitora. Ono što je problem za strane ulagače jeste malo balkansko tržište, koje je u odnosu na ceo svet malo, ali značajno. Oni traže rešenu političku situaciju i mirnu bezbednosnu klimu za bilo kakva ulaganja. Treba obezbediti siguran teren za miran život, ako investitori koji žele da dođu ne moraju da strahuju za svoje investicije, a najmanje da brinu o tome ko je kriv, a ko nije za nešto. Tako jedino možemo napred."\nTakse na uvoz robe iz Srbije su i dalje na snazi, kako to komentarišete ?\n“Po meni jedna čista glupost, koja je proizvod loših odnosa Beograda i Prištine. Na gubitku su svi. Srbija gubi, ali ne u tolikoj meri. Gube i potrošači na čitavom Kosovu, jer plaćaju više cene proizvoda. Zašto? Zato što ista roba iz Srbije stiže do krajnjih kupaca na Kosovu, ali prepakovana, jer je prodata Crnoj Gori, Makedoniji ili Albaniji, a onda tako prepakovana u drugoj ambalaži stiže do Kosova, i mi je zbog svega toga plaćamo skuplje,” - kaže Nedžmedin Spahiu.


VOŽDOVAC ODIGRAO PRVI MEČ U NOVOJ GODINI! 'Zmajevi' odmerili snage sa ruskim Baltikom - Domaći fudbal, Fudbal\nHotSport 22.01.2021., 16:40\nEkipa Voždovca odigrala je prvu utakmicu u 2021. godini!\nRezultatski, stručni štab ne može biti zadovoljan, dok su sa druge strane momci pokazali da će Voždovac posvećenim radom u nastavku priprema spremno dočekati prolećni deo sezone.\n– S obrzirom na to da je prva utamica, mogu da budem zadovoljan. U prvom poluvremenu je odlična ekipa Baltike samo jednom šutnuli na gol, nažalost su i pogodili. Mi smo igrali organizovano i stvarali smo dosta šansi. U drugom poluvremenu smo na teren izveli grupu mladih igrača koja ima veliki potencijal, pokazali su veliku želju, ali su imali i dobru priliku da vide na kom nivou treba da budu. Nismo postigli golove, ali je ovo bila dobra provera za nas na početku priprema – rekao je šef struke Voždovca, Jovan Damjanović.\nPrvo poluvreme pokazalo je da je Voždovac još uvek u fazi formiranja ekipe i da je potrebno vreme da se aktuelni sastav uigra. U pauzi su otišli igrači koji su bili nosioci igre i to se osetilo na terenu. Međutim, Milojević i Jaković doneli su neku novu energiju ekipi i od njih se mnogo očekuje u nastavku sezone.\nRano vođstvo ruske ekipe nije pokazatelj realnog odnosa na terenu, jer su Zmajevi vršili konstantan pritisak na sredini terena. Nedostajala je mirnija igra pred golom protivnika i bolja realizacija dobrih prodora sa strane.\nEkipa Baltika povela je 1:0 posle uigrane akcije po sredini preko prednjeg veznog, koji je uposlio napadača u šesnaestercu ‘Zmajeva’. Posle preciznog šuta, lopta je završila iza golmana Prekovića koji nije mogao više u ovoj situaciji.\nVoždovac je imao nekoliko dobrih prilika da dođe do izjednačenja, među kojima najpre preko novog-starog beka Voždovca, Hajdina, koji je po desnoj strani uposlio Lasickasa, ovaj pokušao da spusti do Vujnovića, ali se lopta odbila od štopera Baltike.\nOdličan solo prodor Milojevića, koji se za trenutak našao sam ispred golmana ruske ekipe, potvrdio je dobar ritam koji je mladi vezista uneo u ekipu, ali je njegov šut zamalo bio neprecizan i otišao pored gola.\nNajiskusniji u ekipi, kapiten na ovoj utakmici, Stojčev, predriblavao je nekoliko igrača u više navrata i dolazio u priliku da uposli Vujnovića, ali je odbrana bila na mestu i dobro zatvarala pasove po zemlji.\nPred odlazak na pauzu, prodor Vujnovića po desnoj strani umalo da završi u mreži jer je golman prilikom centaršuta ispao i gol su branili štoperi, ali se čuvar mreže na vreme vratio i loptu pokupio ispred Milojevića.\n– S obzirom da smo dobro radili i da imamo određeni period kvalitetnog rada, a da je ovo prva utakmica, moram da budem zadovoljan. Bilo je dosta dobrih stvari, kao i onih manje dobrih, ali na tome će se raditi u nastavku priprema – rekao je Miloš Stojčev.\nDrugo poluvreme ‘Zmajevi’ su počeli u izmenjenom sastavu. Krunić je na golu zamenio Prekovića, kapitensku traku od Stojčeva preuzeo povratnik Purtić, dok su Dukić i Cvetićanin ušli umesto Ajdinovića i Hajdina.\nMladi sastav zamenjen je još mlađim, u igru su nedugo po početku drugog dela igre ušli i omladinci Zmajeva koji su u Antaliji priključeni prvom timu – Ivezić, Radulović, Lainović, Bogdanović, Tešić i Perošević, kao i najnovije pojačanje Obuobi.\nNedostatak iskustva učinili su da na trenutak Markin ostane sam u kaznenom prostoru ‘Zmajeva’ i da lopta završi u gornjem desnom uglu iza leđa mladog Krunića.\nSledeću utakmicu Voždovac igra protiv ekipe ukrajinskog Kolosa.\nFK Baltikfk voždovac\nPrethodna vest MARKO MARINOVIĆ: ‘Budućnost igra najbolju košarku u ABA ligi’\nSledeća vest UBEDLJIVA PARTIJA ZVEZDE! ‘Poker’ crveno-belih, odlična igra i pobeda protiv Slaska, Falćineli dvostruki strelac! (VIDEO)


Mitrović: U Fulamu se osećam kao kod kuće – više nego u Srbiji\nIzvor: B92, 18.Sep.2021, 16:40\nSrpski reprezentativac Aleksandar Mitrović govorio je o ovosezonskim igrama u Fulamu.\nMitrović je postigao šest golova do sada u Čempionšipu i drugi je na listi strelaca.\nPo dolasku novog trenera Marka Silve, Mitrović je opet postao gol mašina.\n"Igramo drugačiji stil fudbala pod Markom Silvom. Svi uživamo. Imam dobar odnos sa trenerom. Doneo je pravu energiju. Želi da dominiramo i da dajemo golove. Ko ne bi voleo da igra za takav tim", rekao je Mitrović.\nBilo je glasina da bi mogao da napusti Fulam ovog leta.\n"Bio je to težak period, ali on je sada iza mene. Gledam samo u budućnost. U Fulamu se osećam više kao kod kuće nego u Srbiji!", zaključio...\nJedan od najboljih srpskih napadača Aleksandar Mitrović govorio je o trenutnom statusu u Fulamu. Do sada, srpski reprezentativac je šest puta tresao mreže u Čempionšipu. Od kako je Mark Silva seo na klupu Fulama, Mitrović je ponovo onaj stari, na kog smo navikli. – Igramo drugačiji stil fudbala...


UKIDAJU SE TROLE 28 I 40 ZBOG RADOVA - Beograduživo.rs\nHome»INFO»Saobraćaj»UKIDAJU SE TROLE 28 I 40 ZBOG RADOVA\nUKIDAJU SE TROLE 28 I 40 ZBOG RADOVA\nAutor SS InTeam /\t 25. августа 2017. Saobraćaj\nIzvodiće se radovi na trolejbuskoj mreži u Ulici Dimitrija Tucovića pa će se iz tog razloga promeniti i režim rada linija 28 i 40. Radovi se izvode na delu između ulica Marka Oreškovića i Branka Krsmanovića od subote do ponedeljka.\nUkinuće se trole na liniji 28 i 40, a trola na liniji 41 (Studentski trg – Banjica 2) biće pojačana. Uspostaviće se autobuska linija 28A, na relaciji Studentski trg – Zvezdara. Trasa autobusa 28A biće ista kao trasa trole 28.\nRadovi će se izvoditi u dve faze. Prva faza počinje 26. avgusta od 0:30h i trajaće do 27. avgusta do 0:30h, u smeru ka Zvezdari, a druga 27. avgusta od 0:30h do 28. avgusta do 3.30h, u smeru ka gradu. U prvoj fazi privremeno se izmešta stajalište „Marka Oreškovića” u smeru ka Zvezdari, u Ulicu Dimitrija Tucovića (oko 50 metara ispred raskrsnice sa Ulicom Đuke Dinića, ispred kućnog broja 52).\nPRETHODNA VESTSKLANJA SE ZIP LAJN SA ADE CIGANLIJE NAKON PROŠLOMESEČNE TRAGEDIJE\nSledeća vest DEVOJKA PREVRNULA AUTO NA KROV U BULEVARU! (FOTO)\nUHAPŠEN MLADIĆ KOJI JE AUTOMOBILOM UDARIO DEVOJKU NA KOŠUTNJAKU PA POBEGAO\n„ANTI OKO SOKOLOVO“ – KAKO VOZAČI POKUŠAVAJU DA PREVARE SISTEM (FOTO)


Husqvarna 445 - najbolja benzinska-motorna testera - Direktorijum\nPosted on 09. 07. 2018 10. 04. 2019 by admin\nViše o Husqvarni 445\nLako se pokreće, lako se zaustavlja i lako se koristi\nOvaj model ima sve karakteristike drugih modela Husqvarna motornih testera u kompaktnom obliku. Težine 10.8 funti, ova testera standardno dolazi sa motorom od 2.8 konjskih snaga i 18-inčnom šipkom. Ako tražite nešto više dužine, maksimalna predložena dužina šipke za ovu jedinicu je 20 inča, tako da možete zameniti standardnu šipku sa jednom malo većom.\nAko ste novi u igri motornih testera, ova jedinica ima neke osobine koje olakšavaju početak rada i lakše rukovanje. Opremljena SmartStartom, ova testera ima kombinovani start i stop prekidač koji takođe deluje kao pumpa za gorivo.\nOvaj model Husqvarna 445 opremljen je sistemom za ispuštanje vazduha koji pomaže pri uklanjanju vazduha iz karburatora i sistema za gorivo. U kombinaciji, ove karakteristike smanjuju broj puta povlačenja startera, olakšavajući pokretanje, zaustavljanje i ponovno pokretanje.\nKoristeći tehnologiju X-Torq®, ova jedinica je smanjila potrošnju goriva i emisiju izduvnih gasova. To znači da možete raditi duže između dopunjavanja i da je ekološki svesna opcija.\nOsim toga, antivibraciona tehnologija smanjuje količinu vibracija koje doživljava operater testere, što olakšava rukovanje.\nTežine samo 10.8 funti sa ovim modelom se lako može raditi od strane većine povremenih korisnika, ali je on takođe u stanju da uradi posao nalik na mnogo veću motornu testeru. Bez obzira na to da li samo radite neko lagano skraćivanje ili spuštanje nekoliko stabala na vašem imanju, ovaj model može da odradi taj posao. Jedan korisnik je prijavio da je koristio Husqvarna 445 da bi srušio 45 stopa visok bor iz svog dvorišta, dok je drugi koristio svoju da bi uklonio više od 20 stabala sa svoje imovine.\nJoš jedna karakteristika koja čini ovu jedinicu savršenom za jednog prosečnog vlasnika je jednostavno održavanje. Ovu testeru nećete koristiti svaki dan, ali kada će biti potrebno da odradite održavanje na njoj, Husqvarna je radila na tome da vam ovo olakša.\nOvaj model je opremljen centrifugalnim sistemom za čišćenje vazduha, koji je dizajniran da zadrži veću prašinu i ostatke od zagušivanja vazdušnog filtera, tako da je ne morate čistiti onoliko često koliko je to potrebno, a to produžava životni vek motora.\nEdgeStar Kegerator KC2000 Recenzija


ECB bi bankama mogla dozvoliti isplatu dividende | SEEbiz.eu\nObjavljeno: 15.12.2020 / 08:36\nRegulator banaka Evropska centralna banka (ECB) vjerojatno će ublažiti zamrzavanje dividendi za financijske institucije nametnute nakon izbijanja koronakrize.\nU budućnosti će institucijama vjerovatno biti dopušteno raspodijeliti do 15 posto njihove kumulativne dobiti 2019/2020 ako uvjere regulatore da to sebi mogu priuštiti, rekla su dvojica upućenih.\nGlasnogovornica ECB odbila je komentirati te informacije.\nBankarska supervizija ECB zatražila je od financijskih institucija u eurozoni da se odreknu raspodjele dobiti zbog korona krize.\nEuropska centralna banka odgovorna je za nadzor glavnih institucija u eurozoni od jeseni 2014. godine.\nProšloga tjedna, britanska centralna banka već je dopustila bankama te zemlje da ponovo dijele dividende. Međutim, Engleska banka je takođe postavila ograničenja. Dividende ne bi trebale prelaziti četvrtinu dobiti za 2019. i 2020. godinu.\nZona eura teško pati od posljedica drugog vala pandemije i mjera koje su vlade nametnule za suzbijanje stope zaraze. Stručnjaci pretpostavljaju da bi kao rezultat toga neke kompanije - na primjer iz uslužnog sektora - mogle doći u poteškoće u otplati i povećati broj loših kredita u bilancama banaka. No, nade da će cjepivo uskoro biti dostupno čine ekonomske izglede za naredne godine pozitivnijim.\nZa 2022. ECB očekuje ekonomski rast od 4,2 posto nakon 3,9 posto za 2021. U utorak će nadzorni organi ECB-a opet baviti pitanjem dividende, rekli su upućeni.\nTagovi: Europska središnja banka, dividenda, isplata dividende, Bank of England


Javni poziv EU4AGRI – 2,55 miliona KM za investicije u ruralni turizam BiH – Općina Lukavac – Dobro došli na našu web stranicu\nProjekat Evropske unije EU4AGRI objavio je danas javni poziv vrijedan 2,55 miliona KM za podršku investicijama u ruralni turizam u Bosni i Hercegovini s ciljem razvoja ekonomskih aktivnosti u ruralnim područjima, stvaranja novih i očuvanja postojećih radnih mjesta te očuvanja prirodne i kulturne baštine, odgovarajući ujedno i na potrebe za oporavkom od krize prouzrokovane COVID-19 pandemijom.\nSvaki podnosilac prijave može podnijeti prijavu za bespovratna sredstva u iznosu od 20.000 KM do 200.000 KM (bez PDV-a) zavisno od broja članova u partnerstvu. Za svaku investiciju podnosilac prijave i partneri moraju osigurati vlastito sufinansiranje u iznosu od minimalno 15% od ukupnog iznosa investicije.\nViše informacija mažete pronaći na linku:\nSamir Subašić (355) (0)\n← Treći javni poziv EU4Agri za podršku investicijama u primarnoj poljoprivrednoj proizvodnji\nInterni oglas za prijem namještenika u radni odnos na neodređeno vrijeme →


Kako se zaštititi od gripa | N1 Srbija\nGrip u Srbiji odneo sedam života, stručnjaci savetuju kako se zaštititi\n06.02.2019. |21.06 >21.14 |\nOd početka sezone gripa u Srbiji je umrlo sedmoro ljudi, a među poslednjima je i Nišlijka stara 27 godina, obolela od virsa AH1N1, koji je nastao mutacijom humanog, ptičijeg i svinjskog virusa.\nNajveći obuhvat vakcinacije u Srbiji u poslednjih deset godina - hvale se nadležni. Paradoksalno, obolelih od simptoma gripa je za deset odsto više u odnosu na prethodnu godinu.\nZato je ministar zdravlja Zlatibor Lončar apelovao na građane da se pridržavaju osnovne preventive i da budu odgovorniji, jer se u narednih par nedelja očekuje još više obolelih, zbog čega su zabranjene posete bolnicama i porodilištima.\n"Mnogo zavisi od nas. Da se pridržavamo nekih pravila, koja nisu ni malo teška, da izbegavamo prostorije, skupove gde ima mnogo ljudi, gde je moguće da će biti mnogo prehlađenih. Posebno da decu, sreća, sada imamo dve nedelje raspusta, pa neće deca biti po školama, to je jedna dobra stvar. Da se redovno peru ruke, da se uzima što više vitamina...", savetovao je Lončar.\nIako je grip uobičajen za ovo doba godine, vest da je od njega preminula mlada osoba svakako nije. Nišlijka stara 27 godina preminula je od komplikacija izazvanih gripom prošlog vikenda, iako nije hronični bolesnik. Kako je to moguće u 21. veku? Epidemiolog Zoran Radovanović objašnjava - nažalost i takvi ishodi se dešavaju.\n"Kod starijih osoba može da dođe do komplikacija i smrtnog ishoda, zato što je imuni sistem slab, a ovde kod mladih, kod ljudi koji su u punoj životnoj snazi, čak postoji obrnuti efekat. To je posledica jako burne reakcije imunskog sistema, ali, u svakom slučaju, onda je na zdravstvenoj službi da preuzme sve što je moguće, respirator, blagovremena intervencija i onda može, a i ne mora da uspe", kaže Radovanović.\nDodaje da su vakcinacija i povećani unos vitamina D najbolja odbrana od gripa, koji nam zbog retkog izlaganja sunčevoj svetlosti u zimskom periodu hronično nedostaje.\nPoslednji put epidemija gripa na nacionalnom nivou proglašena je 2009. godine. Za sada, epidemija je prijavljena samo u Pirotu i Užicu, ali se očekuje i u drugim mestima narednih dana. U zemljama regiona grip je do sada odneo šest života u Crnoj Gori, 45 u Hrvatskoj i 72 u Rumuniji.\ngrip Zlatibor Lončar Zoran Radovanović\nHemomicin i longacef na vreme, a ne: idi kuci, fervex, caj, lukac, dođi opet ako je i dalje loše i tako 3x\nIz Nisa nikakvih informacija od Subote. Epidemijski mrak. Zvanicnicima zabranjeno da daju izjave za medije, na Rts u dnevniku i ne pominju grip.\nNestasica vigantola u sred zime, potpuno luda zemlja !


Naši roditelji nijesu uvijek naši roditelji | Analitika - Informativni Portal\nČudnjikavu priču sa Keri Maligan i Džejkom Džilenholom pratimo iz ugla zbunjenog tinejdžera koji gleda kako se njegovi roditelji pretvaraju u svoje mlađe verzije. I pritiskaju dugme za samouništenje\nObjavljeno: 17. 08. 2018 - 23:00\nKad glumac prvi put stane iza kamere, njegov režiserski debi obično najviše ostane upamćen po insistiranju na snažnim glumačkim bravurama.\nTaj „filmski zakon“ nije zaobišao ni Pola Dejnoa i njegovu porodičnu dramu „Divlji život“ („Wildlife“) koja je prikazana u kinu „Raiffeisen Open Air“ u okviru 24. izdanja Sarajevo film festivala.\nGlumac, koji je radio sa mnogim velikanima režije kao što su Deni Vilnev i Pol Tomas Anderson, u režiserskom debiju uposlio je Keri Maligan i Džejka Džilenhola. Srećom – jer bez njihove unikatne energije „Divlji život“ mogao je da se pretvori u bljutavu melodramu.\nU fokusu adaptacije istoimene knjige Ričarda Forda je tročlana porodica koja se početkom šezdesetih doseljava u Montanu.\nFilm počinje scenom u kojoj se otac i sin, Džeri (Džilenhol) i četrnaestogodišnji Džo (ubjedljivi Ed Oksenbuld), smiju, jure po travnjaku i dobacuju loptom.\nDakle, slikom idilične američke porodice iz predgrađa. No, nakon što Džeri izgubi posao, posvađa se sa suprugom Dženet (Maligan) i odluči da se prikljuci vatrogascima amaterima, mala familija počinje da se rasipa.\n„Divlji život“ traje 100 minuta i na momente postaje monoton, preusporen, previše statičan. Taj utisak pojačava i ekonomični, kontrolisani scenario koji je Dejno napisao sa partnerkom, glumicom Zoi Kazan.\nI taman počnete da se nervirate zbog toga što priča nije „utegnutija“ i dinamičnija, režiser vas počasti nevjerovatno čudnjikavom scenom zbog koje želite da vidite još.\nPriču o porodici što polako gubi vjeru u sebe pratimo iz ugla tinejdžera koji gleda kako se njegovi roditelji pretvaraju u svoje mlađe verzije. Dejnov režiserski debi najzanimljiviji je baš zbog tog uznemirujućeg pitanja:\n„Kakvi su bili naši roditelji kad nijesu bili naši roditelji?“ i što ako baš sada, kada toliko zavisimo od njih, prestanu da budu naše majke i očevi – i postanu ono što su bili ranije?\nSva djeca vole da slušaju o tome što su njihovi roditelji radili u njihovim godinama, ali pitanje je, kada bi mogli da ih vide, da li bi im se ti ljudi dopali.\nPoslije suprugovog odlaska Dženet „nazaduje“ u mlađu verziju u koju se Džeri i zaljubio.\nSpada maska brižne majke i domaćice koja se odrekla i posla i prijatelja i uživanja da bi mogla da brine o kući. Dok oblači provokativne haljine, flertuje sa bogatim vlasnikom prodavnice automobila (Bil Kemp) i nestaje iz doma usred noći, najviše zaprepašćuje to što apsolutno ništa ne krije od sina.\nŠtoviše, Dženet razgovara sa Džoom kao da joj je najbolji prijatelj ili površni poznanik.\nJer sinu se obično ne priča o izostanku seksualnih odnosa sa suprugom ili oblačenju „haljine kad si očajna“, zar ne?\nNo, nakon što su je iznevjerile sve tehnike preživljavanja mrtvila i suprugovih bubica, Dženet je zgrabila jedinu koja joj je preostala - samouništenje.\nKeri Maligan je fantastična u ulozi slomljene, tužne, bistre i magnetski privlačne Dženet. Ona je glavna zvijezda ovog filma, iako Džilenhol, koji je dobio mnogo manje svjetlosti pod reflektorima, uspijeva da joj ukrade malo slave u destruktivnom finišu.\nMeđutim, najveće otkriće filma je definitivno Ed Oksenbuld kao tihi, preplašeni Džo.\nMladi glumac ne pravi nijednu grešku u koracima dok pleše sa iskusnim kolegama. Štoviše, čak i snažno podsjeća na Dejnove rane uloge koje su se uvijek vrtjele oko čudnjikavih i zbunjenih, ali vrlo bistrih i pronicljivih emotivaca.\n„Divlji život“ je smiješan, tužan i beskrajno čudnjikav film. Mogao je da bude brži, manje kontrolisan i darežljiviji u emocijama, ali Dejno je odlučio da portret melanholije iz predgrađa mora da bude baš ovakav.\nI to nije ništa strašno, jer dobili smo vrlo preciznu i zadovoljavajuću priču sa izuzetno zanimljivom temom za razmišljanje.\nPoslije ovakvog režiserskog debija Dejno je pokazao da ima što da kaže i pokaže. Samo se nadamo da će za narednu, još neimenovanu porodičnu dramu, koju je već najavio, napisati mnogo upečatljiviji i emocionalno bogatiji scenario.\nTagovi: SFF Sarajevo Wildlife Divlji život


Dmitrović već napao Ivana, on poručio: Bravo, srećan početak - NOVA portal\nDmitrović već napao Ivana, on poručio: Bravo, srećan početak\nPolitika Autor:Danilo Savić25. okt. 202022:31 > 23:3214 komentara\nFoto: Medija Centar Beograd/Ivan Dinić/Nova S\nBudući ministar za brigu o porodici i demografiji Ratko Dmitrović, napao je na Tviteru poznatog voditelja Ivana Ivanovića i tom prilikom mu rekao da je poznat kao "čivava", te "da potpuno neosnovano strahuje od zamenika gradonačelnika Gorana Vesića". Ivanović je na tvit kratko odgovorio, dok su ostali korisnici komentarisali kako je jasno da će Dmitrović svoj mandat posvetiti da ide "niz dlaku" SNS.\nNekadašnji glavni urednik „Večernjih novosti“ i novinar RTS, koji će u novom sazivu biti ministar za brigu o porodici i demografiji Ratko Dmitrović, rekao je „da Goran Vesić u gradu nije nadležan za šintere, te da Ivanović nema razloga da strahuje od njega“.\nИван ИВАНОВИЋ, звани Чивава, потпуно неосновано страхује од Горана ВЕСИЋА.\nВесић у Београду није надлежан за шинтере.\nзнам, неки од вас ће рећи да ово није ниво, али…мораш понекад и да отресеш ногу…накупи се.\n— Ratko Dmitrović (@RatkoDmitrovic) October 25, 2020\n„Znam da će neki od vas reći da ovo nije nivo, ali moraš ponekad i da otreseš nogu, nakupi“, objavio je u svom tvitu Dmitrović.\nIvanović je na pomenute uvrede napisao: „bravo ministre, srećan početak“.\nNaš portal je kontaktirao Ivanovića, ali je on kratko odgovorio da ne bi ništa više komentarisao povodom Dmitrovićevih reči.\nTvitovi budućeg ministra i Ivanovića privukli su pažnju ostalih korisnika ove društvene mreže.\nIvan izračunao: Vesić mađioničar, troši više nego što zaradi\nIvan Ivanović: Javio se Vesara UNS-u\n„Početak obećava dobro šlihtanje“, „Dobar Džeki“, „Mora da se opravda ministarstvo“, „Odličan start“, „Ministar za brigu o porodici piše prvi tvit i najavljuje mandat vređanjem i pogrdnim imenima. To su te vrednosti“, „Ovaj uze mesto Vulinima uskoro“, samo su neki od komentara na Tviteru.\nPodsećamo, voditelj Ivan Ivanović i Goran Vesić imaju već neko vreme javne okršaje, nakon što Ivanović objavio da je Vesić na letovanje potrošio 80.000 evra, a da je njegova plata samo 100.000 dinara. Ivanović je zatim na Tviter nalogu objavio i prihode zamenika gradonačelnika Gorana Vesića do avgusta ove godine.\nJavnost je tada Vesića nazvala „mađioničarem“, budući da „troši više nego što zaradi“.\nNakon toga, Vesić je na televizijskim gostovanjima konstantno vređao Ivanovića, govorio je da on laže, te ga napadao da ne plaća parkign, ali nije uspeo da dokaže odakle mu novac za skupoceno letovanje. Umesto toga, rekao je da postoje „indicije da je on na TV Prva primao više od onoga što piše u draftu“.\nGoran VesićIvan IvanovićRatko DmitrovićTviter\n28. jul. 2021 14\nVulin priznao: Objavio gnusne fotografije da zaštiti sebe i Vučića\nOkrenuli vola na ražnju kod Vukovog spomenika (FOTO)\nRoming je ukinut, ali ne svima i uvek: Ključne zamke koje vas vode u minus\nZanimljive činjenice o Olimpijskim igrama\nFBI agent analizira zašto se Vučić grčio kad mu je Žaklina 11:44\nOkrenuli vola na ražnju kod Vukovog spomenika (FOTO) 09:30\nKoliko će vas koštati smeštaj “na bum” u Crnoj Gori 13:40\nRoming je ukinut, ali ne svima i uvek: Ključne zamke koje 07:52